nuusbrief: OKTOBER 2015
Beste vriend van Crown, lees gerus ons nuusbrief vir Oktober 2015!
Ons assosieer krisisse normaalweg met omstandighede wat buite beheer geraak het. Maar `n krisis beteken ook `n keerpunt. `n Hoogtepunt of `n beslissende wending. Ons hou nie van krisisse nie, omstandighede raak vir ons te groot, ons weet nie wat om te doen nie en ons voel buite beheer. Ons stoot liewer ons krisisse weg en probeer so gou as moontlik `n afstand vanaf ons krisis kry of wens dit weg.
Goeie raad is om ons krisis nader te trek en nie weg te stoot nie. Ons lewenskrisisse word juis kanale waardeur Jesus hom aan ons openbaar. Hy kom as't ware op ons krisisse na ons toe aangeloop.
In Mattheus 14 ondervind Sy dissipels dit toe hulle boot in die storm wou sink. Die onstuimige water was hulle krisis. Toe kom Jesus op die see na hulle aangeloop. Hy was op `n plek waar hulle Hom glad nie verwag het nie, besig om te doen wat hulle glad nie geweet het Hy kan doen nie. Die Bybel sê hulle het groot geskrik en uitgeroep: "Dis `n spook!" en het hard geskreeu, hulle was angstig en baie bang.
Die openbaring van Jesus het `n groter krisis geword as die gevaar om te verdrink! Dit wat hulle bedreig het, word toe juis die kanaal waardeur Jesus Hom aan hulle openbaar.
Ons verwag Jesus nie in ons lewenskrisisse nie. Wanneer ons die krisis dan van ons af wegstoot om dit te probeer ontvlug, vlug ons ook in die proses weg van `n openbaring van Jesus in ons lewens.
Ons ongehoorsaamheid en eie geregtigheid of onkunde veroorsaak die meeste krisisse in ons lewe, maar dit verhoed Jesus nie om nogsteeds na ons krisisse toe aangeloop te kom nie!
Petrus het in Mattheus 14 besluit om sy krisis nader te trek. "Here as dit regtig U is, beveel my om op die water na U toe te kom". Jesus reageer dadelik op Petrus se poging. "Kom" sê Hy. Jesus is prakties, Hy is nie besig om Petrus uit te daag nie, Hy is besig om hom te bedien. Petrus reageer op Jesus se uitnodiging, klim uit die boot, loop op die water, maar word oorweldig deur sy krisis en sink.
Met die woorde "Here red my" vind hy hom in Jesus se greep. Jesus stap saam met Petrus na die boot terwyl die wind gaan le. Die krisis het sy doel gedien. Dit wat `n bedreiging was word die kanaal waardeur God kan werk!
Op `n ander geleentheid is Jesus in die boot op die see saam met sy dissipels. Skielik breek daar `n hewige storm los oor die see sodat die golwe in die boot geslaan het. Jesus is in die boot maar lê en slaap. Dit is `n krisis! Hulle kom toe en maak Hom wakker en sê: "Here red ons! Ons vergaan!". Maar Hy sê vir hulle: "Waarom is julle bang, kleingelowiges?".
Daarna het Hy opgestaan en die wind en die see hard aangespreek en dit het doodstil geword.
Die mense het hulle verwonder en gesê "Watter soort mens is hy dat selfs die wind en die see hom gehoorsaam?" Die krisis was verby, Jesus het homself in die krisis openbaar.
In ons moderne lewe beweeg ons van een krisis na die ander, maar die lesse te leer en die uitkomste bly steeds dieselfde as in die Bybelse tye. God is in beheer van ons lewe in elke situasie! Dit is belangrik dat ons dit raaksien en gehoorsaam is aan die opdragte wat in elke krisis na ons toe kom.
Die geskiedenis vertel hoe mense deur die eeue worstel met die konsep om God te vertrou en eerder verkies om hul vertroue in die dinge van die wêreld te stel. Talle voorbeelde en illustrasies uit die Bybel onthul hoe God ons voorsiener is, en ons selfs in die moderne tyd waarin ons leef op Hom moet bly vertrou as ons enigste voorsiener.
In die ses kortfilms van die God Provides reeks kom hierdie beginsels sterk na vore – God is teenwoordig in elke krisis en wat leer ons uit elke krisis.
Wonderwerke word uit krisisse gebore!
1. "Widow and Oil". – 2 Konings 4:1-7
Wat het ek in my hand?
God het vir ons elkeen iets gegee, Hy wil hê ons moet getrou wees met dit wat Hy ons in die hand gegee het.
2. "Jeremiah's Call". – Jeremia 29:1-14
God se ontwerp vir hoop.
God se deel en ons deel in ons toekomsplanne, al is die omstandighede hoe uitdagend.
Die maak van belangrike lewenskeuses.
God bly naby die wat getrou is, selfs met verganklike goed soos ons geld en ons besittings.
Myne en Syne.
God leer vir Abraham dat gehoorsaamheid aan Hom meer beteken as om vas te hou aan die seëninge wat vir Hom belangrik is.
5. "Rich Man and Lazarus" - Lukas 16: 19-31
My besluite het 'n invloed in die ewigheid.
Dramatiese verhaal van God se liefde vir die armes en Sy teregwysing van die selfsugtige en hoogmoedige.
6. "Lifted Up" - Johannes 3: 1-17
Elkeen wat glo sal nie verlore gaan nie.
Die kragtige uitbeelding van die evangelie van Jesus Christus met die verbintenis oor 1400 jaar met die bediening van Moses in die woestyn.
Hierdie stel van 6 kortfilms kom met `n studiegids en kan gebruik word in individuele studie, kleingoepstudie, in huise, besighede, kerke, akademiese instellings en meer...
Die normale prys vir die God Provides Film reeks wat bestaan uit 6 DVD's en 'n studie gids is R 350-00. Ons stel die materiaal nou beskikbaar teen die helfte van die prys! Slegs R 175-00 plus R 45-00 posgeld.
Kyk asseblief op die webwerf www.crown.org.za vir die wye reeks van ander opleidingsmateriaal, boeke en DVD`s beskikbaar of skakel ons by 021 975 0226.
Die Crown Bybelse Finansiële kleingroepstudie bly deur die jare `n kragtige instrument wat mense die kennis gee en toerus aangaande Rentmeesterskap en hoe om jou persoonlike finansies volgens Bybelse beginsels te bestuur.
Gemeentes en denominasies van alle kerke reg oor die land is betrokke en bykans 250 mense was vanaf die begin van die jaar met die studie betrokke.
Die God se Manier om Geld te Hanteer 8 weke DVD reeks is ook baie gewild vir mense wat nie die tyd het vir `n omvattende kleingroepstudie nie. Meer as 300 mense is reeds vanjaar op die wyse toegerus.
Baie dankie aan die vrywillige kleingroepleiers wat ons bystaan in die veld met die fasilitering van die groepe en ons donateurs wat ons ook op so `n manier bemagtig om die bediening te ondersteun.
Ons is besonders geseën met die Career Direct assesserings instrument wat die Here ons gegee het om mense te help om hulle unieke ontwerp te verstaan en hulle lewensdoel te help vind. Ons het opgeleide konsultante landswyd wat tussen 75 en 100 mense per maand bereik! Baie dankie ook aan elke konsultant vir jou getrouheid en insette.
Indien u belangstel om meer uit te vind omtrent Career Direct of belangstel om as konsultant opgelei te word, skakel asb vir Adriaan by 021 975 0226 of e-pos adriaan@crown.org.za